Pælingar í meistaranámi um gagnrýna hugsun og ákvarðanir Er sem stendur í námsleyfi frá starfi mínu hjá Akureyrarbæ en þar stýri ég Akureyrarstofu sem fer með menningar - , markaðs - , ferða - og atvinnumál fyrir bæinn . Það er fjórða starfið sem ég gegni fyrir sveitarfélagið og þriðja stjórnunarstarfið . Á sínum tíma lærði ég heimspeki til BA-prófs í Háskóla Íslands með stuttri viðkomu í Aberdeen í Skotlandi . Ég varð illilega ástfanginn af henni og hef aldrei skilið hana við mig . Hef kennt fyrir HA , MA , SÍMEY og haldið ótal alþýðlega fyrirlestra og námskeið mest um siðfræði . Þegar svo loksins kom að því að halda áfram í námi þá vildi ég gjarna finna eitthvað sem sameinaði þetta tvennt : Umtalsverða stjórnunarreynslu og heimspekiástina . Skoðaði ýmislegt þ.m.t. samsetta pakka eins og MBA nám . Niðurstaðan var að takast á við að setja námið saman sjálfur í samvinnu við leiðbeinanda og Rannsóknartengt mastersnám við Hug - og félagsvísindadeild Háskólana á Akureyri varð fyrir valinu . Viðfangsefnið : Þáttur gagnrýninnar hugsunar í stjórnun og ákvarðanatöku hjá stjórnum og stjórnendum opinberra stofnana og einkafyrirtækja . Að heimspekinni frátalinn þá hef ég áhuga á fluguveiði , tónlist , ljósmyndun , gítarglamri og nýsköpun svo eitthvað sé nefnt . Ég er giftur Aðalheiði Hreiðarsdóttur sérkennslustjóra og við eigum þrjú börn á víð og dreif í aldri , Emblu grunnskólastelpu , Bjarma framhaldsskólanema og Styrmi háskólastúdent . Gaman að geta þess að sá elsti stundar nú meistaranám í heimspeki við Háskóla Íslands .